Publication: Magyar Közlöny
Issue: MK-2002-34 (Year: 2002, Number: 34)
Era: 1990-2004
Section: a 39/2002. (III. 12.) Korm. rendelethez
Paragraph Index: 666

64. Amennyiben a K+ F meglévõ termékek/technológiák továbbfejlesztésére vagy finomítására irányul, a lehetséges hatások ezeknek a meglévõ termékeknek/technológiáknak az érintett piacait érintik. A meglévõ piacokon az árakra, a termelésre és/vagy az innovációra gyakorolt hatások azonban csak akkor valószínûek, ha a felek együttesen erõs pozícióval rendelkeznek, a belépés nehéz, és kevés az egyéb innovációs tevékenység. Sõt, amennyiben a K+F csak a végtermék viszonylag kicsiny ráfordítását érinti, a versenyre gyakorolt hatások ezeknél a végtermékeknél, ha változatlanul is, rendkívül korlátozottak. Általában különbséget kell tenni a tiszta K+F megállapodások, valamint az eredmények hasznosításának különbözõ szakaszaira (azaz a használati engedély, a gyártás, az értékesítés) is kiterjedõ átfogóbb jellegû együttmûködés között. Amint fentebb már említettük, a tiszta K+F megállapodások ritkán tartoznak a 81. cikk (1) bekezdésének hatálya alá. Különösen igaz ez a meglévõ termékek/technológiák korlátozott fejlesztésére irányuló K+F esetében. Amennyiben a K+ F együttmûködés e forgatókönyv szerint kizárólag a használati engedély eszközével történõ közös hasznosítással jár, a korlátozó hatások, mint például a kizárási problémák felmerülése nem valószínû. Ha azonban a csekély mértékben fejlesztett termék/technológia közös gyártása és/vagy értékesítése történik, az együttmûködést közelebbrõl kell megvizsgálni. Elõször is, az árakra és a termelésre a meglévõ piacokon gyakorolt negatív hatások valószínûsége nagyobb, amennyiben ilyen helyzetbe erõs versenytársak kerülnek. Másodszor, az együttmûködés közelebb kerülhet egy gyártási megállapodáshoz, mivel az ilyen együttmûködés súlypontját valójában nem a K+F tevékenység képezi.

Source: https://magyarkozlony.hu/hivatalos-lapok/0d2ec54993e610d02f6369c49ab38cb1f1139fbb/dokumentumok/be6f0d36b696c7273a5854d57d36152b60703eea/letoltes